Diari Oficial de la Generalitat Valenciana


Sumari del DOGV 6438, del 14-01-2011 (2010/14445)

RESOLUCIÓ de 22 de novembre de 2010, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, S/C, entre la ST Carrús i la ST Rocamora. Expedients ATLINE /2005/379/03 i ATLIRE/2009/68/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/14735


Data del document
:   22-11-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 22 de novembre de 2010, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, S/C, entre la ST Carrús i la ST Rocamora. Expedients ATLINE /2005/379/03 i ATLIRE/2009/68/03. [2010/14150]
Vist l'escrit presentat per Iberdrola Distribución Eléctrica, SAU, amb data 17 d'octubre de 2005 davant del Servici Territorial d'Energia d'Alacant, pel qual se sol·licita que se li concedisca autorització administrativa per a la construcció de la línia elèctrica a 132 kV, S/C, entre la ST Carrús i la ST Rocamora, en els termes municipals de Crevillent, San Isidro, Albatera, Orihuela, Callosa de Segura i Granja de Rocamora, en la província d'Alacant, s'aprove el projecte d'execució i es declare, en concret, la seua utilitat pública. (ATLINE/2005/379/03).
Al mencionat escrit s'adjunta el projecte tècnic per a l'execució de l'esmentada instal·lació, firmat pel tècnic competent i visat pel col·legi oficial corresponent amb data 31 de gener de 2005.
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província d'Alacant d'11 de gener de 2006, en el Diari Oficial de la Generalitat Valenciana de 19 de desembre de 2005 i en el periòdic Información de 21 de desembre de 2005, així com en els taulers d'anuncis dels ajuntaments afectats, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; amb els articles 52 i 53 de la Llei 54/1997, de 27 de desembre, del Sector Elèctric; i amb l'article 4 de la Llei 2/1989, de 3 de març, sobre Impacte Ambiental.
Vist que d'acord amb la documentació que hi ha a l'expedient, en el període d'informació pública han sigut presentades les al·legacions que, en síntesi, es reproduïxen:
Al·legació núm. 1. Per mitjà d'un únic escrit firmat per Josefa Vicente Sánchez i 18 persones més, com a propietaris afectats per la instal·lació en els termes municipals d'Orihuela, Callosa de Segura i Granja de Rocamora, manifesten: 1. Que la línia projectada no ha d'aprovar-se, perquè suposa un greu perjuí per a les seues propietats, i se sol·licita el soterrament d'esta.
Al·legació núm. 2. Juan Jaime Molina Gutiérrez, Concepción Molina Gutiérrez, Ángeles Vicente Berna, José Serna Quinto pel Club de Colombicultura La Albaterense, Raúl Vicente Vicente, Domingo Quinto Rael, María Gómez Serna, Ascensión Serna y Berna, Santiago Quinto Serna, José Antonio Quinto Molina, Antonio Quinto Pérez, María Pamies Riquelme, Teresa Rufias Fuentes, Francisco Quesada Serna, José Gil Zaplana, Dolores Berna Molina, Manuel Limorte Cerdán, Juan Antonio Limorte Box, José Rocamora Cutillas, José Antonio Serna Gonzáles, Isabel Sánchez Carreño, José Vives Rocamora, Antonio Ramón Vicente, Carlos Vicente Vicente, José María Juan Grau, José Gutiérrez Cerdán, Cayetano Gutiérrez Cerdán, Mª Rosa Serna Macía, Mª Rosario Muñoz Sanz, Pedro Muñoz Sanz, Teresa Serna Quinto, Josefa Segura Díaz, Encarnación Box García, Milagros Guillem Serna, Ramón Serna Box, Maria Macía Mora, María Box García, Manuel Box García, Pascual Serna Box, Teresa Segura García, José Antonio Riquelme Rocamora, Elvira Santos Quinto, Vicente José Molina Martínez, Carmen Medrano Berna, Patricia Quinto Medrano, José Francisco Berna Berna, Mª José Zaplana Muríes, Alejo Zaplana Juan, Sandra Zaplana Muríes, Dolores Muríes Quinto, Concepción Gutiérrez Cerdán, Carmelo Berna Berna, Asunción Limorte Box, Sergio Campos Serna, Ángeles Campos Serna, Antonio Campos Cánovas, Ángeles Serna Cánovas, Antonio Campos Serna, Javier Campos Serna, Luisa Quinto Pérez, Juan Sánchez Marcili, Manuela Carrera Castillo, Hermenegilda Quirante Rives, María Alarcón Cánovas, María Mercedes Fuestes Rufias, María Rufias Fuestes, Juan Manuel Serna Box, Miguel Angel Aguilar Segura, Mª Inmaculada Vicente Vicente, Maite Vicente Vicente, Mª Carmen Vicente Antón, Concepción Vicente Menchón, Rosario Rael Gilabert, Manuel Valero Serna, Remedios Segura Molina, José Jaime Segura Molina, Manuel Segura Molina, Hermenegilda Rives Moñino, Ricardo Quirante Saez, Felipe Berna Martínez, Teresa Gutiérrez Cerdán, Mª Teresa Mejía Molina, Juan Antonio Birlanga Lucas, Teresa Segura Serna, Antonio Campos Cánovas, Antonio Cerdán Limorte, Manuel Quinto Pérez, José Beneite Manresa, José Quinto Rael, José Pérez León, Teresa Segura Molina, Juan Serna Rubio, José Antonio Serna Serna, Dulcenombre Segura Díaz, Carmen Riquelme Sigüenza, Dionisio Guillem Martínez, José Davo Quinto, José Rael Limorte, Felipe Berna Gilabert, Teresa Segura García, Teresa Rufias Fuentes i Elvira Santos Quinto, en el seu nom, per mitjà d'escrits independents de contingut bàsicament semblant, manifesten, en síntesi: 1. Que són propietaris de parcel·les afectades en el terme municipal d'Albatera i que, tenint en compte que la línia aèria que es pretén executar és idèntica a la realitzada fa 5 o 6 anys (Elx Sud-Rocamora), amb l'única diferència sensible, cosa que afecta el municipi d'Albatera, que discorre per una traça diferent i, per tant, afecta finques distintes, l'ara proposta hauria de discórrer pel mateix traçat que la ja instal·lada, i se sol·licita que es requerisca a Iberdrola perquè en realitze l'ampliació. 2. Que la línia no hauria d'haver-se plantejat si l'empresa sol·licitant fera les corresponents previsions de futur. 3. Que, si no és possible l'ampliació, hi ha camins d'ús públic pels quals podria instal·lar-se la nova línia soterrada i evitar l'afecció a terrenys de titularitat privada i no col·locar instal·lacions aèries, amb fort impacte ambiental, perjuís per a la salut, etc. 4. Exposa i desenvolupa la legislació i jurisprudència que considera aplicable a les seues manifestacions.
Al·legació núm. 3. L'Ajuntament d'Albatera, per mitjà d'un escrit de 03.02.06, en el qual manifesta les al·legacions següents: 1. Que el territori d'Albatera és el més afectat per la instal·lació ja que és creuat en la seua totalitat en direcció oest a sud-est, en una longitud d'uns 7,5 km, per zona agrícola i a uns 900 metres al nord del límit actual del nucli urbà, i esta és la zona d'expansió, per això crearà una barrera al desenvolupament del municipi. 2. Que la línia és idèntica a l'executada per Iberdrola fa uns 6 anys (Elx Sud-Rocamora) i entre quasi els mateixos punts amb un traçat diferent pel territori d'Albatera, i ocasionen greus perjuís i impactes i generen malestar social en la localitat ja que el seu traçat és paral·lel i separat uns 400 metres d'altres existents, sense comprendre la política de la companyia sol·licitant. 3. Que rebutja la línia projectada i mostra la seua completa i frontal oposició i de forma subsidiària planteja les alternatives següents: millorar i/o ampliar la línia executada fa 4-5 anys amb un nou circuit; si no és possible, millorar i/o ampliar l'antiga línia de 132 kV. Si això no fóra factible, proposa que el traçat es faça per la zona sud del territori municipal, paral·lela a la A-7 i, fins i tot, de tal manera que en els suports que s'han d'instal·lar s'adapte la línia ja existent de 66 kV que porta la mateixa direcció i desmuntar esta. Que per al cas que no siga possible, se soterre la línia per camins rurals; i, per al cas que cap no siga viable, es realitzen nous estudis de traçat en què s'afecte en menor grau el territori d'Albatera i la seua població. 4. A continuació expressa la fonamentació jurídica i jurisprudencial que considera aplicable a la justificació de la seua petició.
Els escrits d'al·legacions firmats per Emiliano Riquelme Pacheco i Isidro Almarcha Orts, van ser presentats extemporàniament, amb dates 03.03.06 i 25.02.06, respectivament.
Vist que traslladades les al·legacions presentades a l'empresa sol·licitant de la instal·lació, perquè prestaren la seua conformitat o formularen els inconvenients que estimaren procedents, va contestar, dins del termini i la forma escaient, el següent:
Respecte de l'Al·legació núm. 1. Que resulta impossible el soterrament de la línia elèctrica, ja que travessa majoritàriament terrenys rústics i seria necessari un projecte d'urbanització que definisca les cotes i les rasants, ja que en cas contrari, les conseqüències poden resultar tràgiques a nivell tècnic i a nivell de seguretat de les persones en l'execució dels cultius propis del terreny. Respecte al perjuí que es puga ocasionar, resulta comprensible la preocupació dels propietaris, si bé la petició respon a la creixent demanda de subministrament en la zona i a la insuficiència de les instal·lacions existents per a proveir i fer fiable el subministrament elèctric actual i futur.
Respecte de l'Al·legació núm. 2. 1. Que en l'actualitat la ST Elx Sud s'alimenta de dos línies de 132 kV, una procedent de Rocamora de forma directa i l'altra és una derivació de la línia Rocamora-Carrús-Sant Vicent al seu pas per Elx Sud. La fallada de qualsevol d'estes produiria sobrecàrregues inadmissibles per a l'altra instal·lació, i no quedaria garantida l'alimentació de la subestació. Per esta raó es planteja la connexió per mitjà d'una nova línia amb aprofitament del segon circuit des de la ST Elx Sud fins al suport 30 de la línia existent, per a continuar el mencionat circuit fins a la ST Rocamora. Realitzar la duplicitat de la instal·lació elèctrica existent provocaria que les obres de condicionament de l'actual línia de 132 kV per a duplicar la seua potència la paralitzarien durant un període molt llarg i produiria una sobrecàrrega inadmissible en l'altra línia elèctrica. 2. D'altra banda i quant a la previsió en les infraestructures elèctriques, mencionar que la línia existent a què fan menció els al·legants, es va projectar fa més de 10 anys i les necessitats actuals de la zona no es poden comparar amb les d'aquell moment. 3. Que resulta impossible el soterrament de la línia elèctrica, atés que travessa majoritàriament terrenys rústics i seria necessari un projecte d'urbanització que definisca les cotes i les rasants, ja que en cas contrari, les conseqüències poden resultar tràgiques a nivell tècnic i a nivell de seguretat de les persones en l'execució de les cultius propis del terreny. Respecte al perjuí que es puga ocasionar, resulta comprensible la preocupació dels propietaris, si bé la petició respon a la creixent demanda de subministrament en la zona i a la insuficiència de les instal·lacions existents per a proveir i fer fiable el subministrament elèctric actual i futur. 4. Quant a les afeccions mediambientals, l'Estudi d'Impacte Ambiental detalla estes sobre la geologia, la geomorfologia, edafologia, hidrologia, sobre l'aire, la vegetació, la fauna, la població etc. D'esta manera, en l'esmentat document es detallen les mesures correctores i protectores propostes, així com el pla de vigilància ambiental.
Quant a l'Al·legació núm. 3. Respecte de l'al·legació presentada per l'Ajuntament d'Albatera, l'empresa peticionària contesta, en síntesi, el següent: 1. Respecte a què el traçat discorre pròxim al nucli urbà, manifesta que este és el més viable tant tècnicament, com mediambientalment, i no es pretén entorpir la seua expansió, i s'entén la preocupació davant de la minva de valor i utilitat, si bé s'ha d'entendre que resulta necessari atendre la creixent demanda de subministrament en la zona i a la insuficiència de les instal·lacions existents per a proveir i fer fiable el subministrament elèctric actual i futur. 2. Que l'expedient de la línia ST Elx Sud-ST Rocamora és independent del fet que ara ens ocupa i que actualment, la ST Elx Sud s'alimenta de dos línies de 132 kV, una procedent de Rocamora de forma directa i l'altra és una derivació de la línia Rocamora-Carrús-Sant Vicent al seu pas per Elx Sud. La fallada de qualsevol d'elles produiria sobrecàrregues inadmissibles per a l'altra instal·lació, i no quedaria garantida l'alimentació de la subestació. Per esta raó es planteja la connexió per mitjà d'una nova línia amb aprofitament del segon circuit des de la ST Elx Sud fins al suport 30 de la línia existent, per a continuar el mencionat circuit fins a la ST Rocamora. Que en l'Estudi d'Impacte Ambiental s'inclouen una sèrie d'alternatives, totes estes viables i una justificació fundada de l'elecció del traçat, no exclusivament en criteris tècnics i econòmics, sinó de concertació ambiental, com és la proximitat a nuclis de població disseminats, i conté una sèrie de mesures preventives i correctores, així com el preceptiu Pla de Vigilància Ambiental. 3. Quant a les alternatives plantejades per l'Ajuntament, si foren possibles, haurien sigut incloses en l'Estudi d'Impacte, i, en concret:
- Respecte a la plantejada discorrent en paral·lel a la A-7, manifestar que en eixa zona es produïx una acumulació d'infraestructures i nuclis de població en sòl urbà i industrial, a la qual cosa s'afig en direcció nord la presència de la serra de Crevillent i l'orografia del vessant associat a esta.
- Quant a la duplicitat de les línies existents, ja s'ha exposat la seua impossibilitat per la sobrecàrrega que produiria en la línia que quedara en funcionament.
- I finalment, respecte al soterrament d'esta, els terrenys per on discorre el traçat són sòl no urbanitzable comú, sense que existisca prescripció tècnica o legal que establisca la necessitat del soterrament.
Vist que de conformitat amb el mencionat Decret 88/2005 es va traslladar als ajuntaments afectats la separata del projecte de la instal·lació sol·licitada, a l'efecte de prestar la seua conformitat o oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, on se sol·licita l'informe sobre l'adaptació del projecte al planejament urbanístic que siga d'aplicació.
Havent transcorregut el termini conferit, no figura en l'expedient contestació a les mencionades peticions pels ajuntaments de Granja de Rocamora, Orihuela i San Isidro.
Respecte a la resta d'ajuntaments, van informar en els termes següents:
- L'Ajuntament de Callosa de Segura va manifestar que la instal·lació afectava sòl no urbanitzable comú, i no afecta sòl urbà i mostra la seua conformitat amb allò que s'ha sol·licitat, sempre que s'aporte el justificant d'autorització dels afectats.
- L'Ajuntament de Crevillent va sol·licitar de l'empresa peticionària el pla de planta de la instal·lació, referit a l'1/5.000 del PGMOU.
- L'Ajuntament d'Albatera va presentar l'informe per mitjà del qual es transcriu l'informe del tècnic municipal i s'acorda informar negativament en els termes d'este, que a continuació i en síntesi s'indiquen: 1. Després de relacionar els antecedents, objecte, traçat i descripció de l'obra de la línia sol·licitada en l'expedient, manifesta que en el projecte aportat no es justifica esta solució i no una altra, i el territori d'Albatera és el més afectat per ser el de major longitud de la línia, i s'afig que la zona que s'ha assenyalat com a terme municipal de San Isidro, és també terme municipal d'Albatera. 2. A continuació i en relació amb el planejament urbanístic, manifesta que el sòl està classificat com a no urbanitzable comú en el qual es permeten els usos i els aprofitaments establits en la Llei 10/2004 del Sòl No Urbanitzable de la Comunitat Valenciana, i no hi ha en el planejament d'aplicació normes subsidiàries, un altre tipus de limitacions, excepte les afeccions i les servituds legalment previstes. Indica, a continuació, les afeccions als béns de domini públic i ús públic municipal i respecte a les mediambientals exposa que existiran efectes negatius en el medi, sòl, riquesa agrícola, paisatge i fauna avícola, a què afig l'acumulatiu de la línia ja existent que unit al curt espai de temps, pot provocar una resposta social de rebuig o inacceptabilitat. 3. Conclou proposant que es condicione la línia existent a fi d'evitar les greus afeccions que sobre el territori d'Albatera existixen amb este projecte, llevat que es justifique i es demostre que entre les possibles solucions esta és la més adequada i ocasiona menors costos socials i ambientals. En el si no és viable esta solució, han d'estudiar-se altres alternatives, entre estes utilitzar la franja paral·lela i pròxima a la A-7 en la que hi ha diverses línies elèctriques, i es consideren com una espècie de corredor d'estes infraestructures.
Vist que dels mencionats informes es va traslladar a l'empresa sol·licitant, que va contestar, en síntesi, el següent:
- Es va facilitar la documentació dels plans corresponents al PGOU requerits per l'Ajuntament de Crevillent.
- Respecte a l'informe de l'Ajuntament d'Albatera, va manifestar, en síntesi, el següent: 1. Quant als antecedents i concretament l'objecte de la instal·lació, l'expedient de la línia ST Elx Sud-ST Rocamora és independent del fet que ara ens ocupa i que actualment, la ST Elx Sud s'alimenta de dos línies de 132 kV, una procedent de Rocamora de forma directa i l'altra és una derivació de la línia Rocamora-Carrús-Sant Vicent al seu pas per Elx Sud. La fallada de qualsevol d'estes produiria sobrecàrregues inadmissibles per a l'altra instal·lació, i no queda garantida l'alimentació de la subestació. Per esta raó es planteja la connexió per mitjà d'una nova línia amb aprofitament del segon circuit des del ST Elx Sud fins al suport 30 de la línia existent, per a continuar el mencionat circuit fins a la ST Rocamora. Respecte a la titularitat dels terrenys s'haurà d'acreditar amb els mitjans establits en el dret. 2. Quant al segon aspecte, efectivament la línia discorre per sòl no urbanitzable compatible amb la infraestructura elèctrica que es pretén i respecte a les afeccions mediambientals, l'Estudi d'Impacte Ambiental detalla estes sobre la geologia, la geomorfologia, edafologia, hidrologia, sobre l'aire, la vegetació, la fauna, la població etc. D'esta manera, en este document es detallen les mesures correctores i protectores propostes, així com el pla de vigilància ambiental. 3. Pel que fa a les propostes de l'Ajuntament, manifesta que en l'Estudi d'Impacte Ambiental s'inclouen una sèrie d'alternatives, totes estes viables i una justificació fundada de l'elecció del traçat i, en concret, respecte a la plantejada discorrent en paral·lel a la A-7, manifestar que en eixa zona es produïx una acumulació d'infraestructures i nuclis de població en sòl urbà i industrial, a la qual cosa s'afig en direcció nord la presència de la serra de Crevillent i l'orografia de la vessant associada a esta; quant a la duplicitat de les línies existents, ja s'ha exposat la seua impossibilitat per la sobrecàrrega que produiria en la línia que quedara en funcionament; i finalment, respecte al soterrament d'esta, els terrenys per on discorre el traçat és sòl no urbanitzable comú, sense que hi haja prescripció tècnica o legal que establisca la necessitat del soterrament. D'altra banda i quant a la previsió en les infraestructures elèctriques, mencionar que la línia existent a què fan menció els al·legants, es va projectar fa més de 10 anys i les necessitats actuals de la zona no es poden comparar amb les d'aquell moment.
Traslladades les contestacions novament als ajuntaments, no figura en l'expedient contestació a este efecte del de Crevillent, i ha contestat l'Ajuntament d'Albatera que ratifica la seua oposició a la instal·lació i el mantenint els inconvenients esgrimits en els seus anteriors escrits als quals es remeten.
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si procedia, les oportunes condicions, concretament als següents:
- Comunidad de Regantes de la Margen Izquierda, que va contestar i dóna la conformitat a l'autorització sol·licitada.
- Ministeri de Medi Ambient. Confederació Hidrogràfica del Segura, que va informar i manifestar no observar inconvenient en la viabilitat de les instal·lacions, excepte en el suport núm. 15, el qual invadix parcialment la zona de servitud, per la qual cosa el traçat s'hauria de condicionar a la col·locació del suport fora d'esta.
- Conselleria de Territori i Habitatge. Camins ramaders, sense que figure contestació a este efecte en l'expedient, a pesar de la reiteració realitzada.
- Ministeri de Foment. Demarcació de Carreteres de l'Estat. Unitat de Carreteres d'Alacant, respecte a uns quants encreuaments aeris de la instal·lació elèctrica, en la carretera N-340 (PK 702,060), terme municipal d'Albatera i en l'autovia A-7 (PK 728,500), en el terme municipal de San Isidro, i s'informa l'autorització d'estos, amb les condicions particulars i generals que en l'informe s'hi contenen.
- Diputació d'Alacant. Àrea d'Infraestructures, que va informar favorablement sobre dos encreuament aeris en la CV-871(PK 1+500) i CV-873 (PK 1+700), amb les condicions que en l'informe s'hi contenen.
- Telefónica de España, que manifesta la seua conformitat amb l'obra projectada.
- Red Eléctrica de España, SA, en el qual requerix la documentació a fi d'identificar les instal·lacions afectades i igualment s'informa que l'encreuament número 32 és no reglamentari per no complir la distància mínima reglamentària.
Vist que remesos al sol·licitant les condicions presentades pels organismes referits, va donar la seua conformitat al contingut d'estos, i concretament quant a l'emés per la Confederació Hidrogràfica del Segura i Red Eléctrica de España va ressenyar en les seues contestacions el següent:
- Quant a la Confederació Hidrogràfica del Segura, entenen que l'encreuament projectat sobre la rambla de l'Águeda i en concret el suport núm. 15 del projecte no afecta la zona de servitud d'esta, i s'adjunta un informe fotogràfic que es va presentar davant de la confederació, sense haver obtingut contestació fins a la data.
- Respecte a l'informe de Red Eléctrica de España, SA, manifesta que s'ha comprovat l'antireglamentarietat de l'encreuament núm. 31 i no del núm. 32 com establix REE, ja que en este encreuament núm. 32 no hi ha afecció a la instal·lació de la mencionada mercantil. Manifesten l'acceptació del condicionat i procediran a la modificació de l'encreuament corresponent, substituint, per a això, els suports núm. 45 i núm. 46, i disminuïx la seua alçària i realitza la col·locació dels conductors en disposició horitzontal i per tant augmenta la distància entre els conductors de les dos instal·lacions.
Vist que amb data 15 de novembre de 2006 la Secretària Autonòmica de Territori i Medi Ambient de la Conselleria de Territori i Habitatge va dictar la Declaració d'Impacte Ambiental (expedient 214/1389-MQM), i s'estima acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte d'instal·lació de la línia elèctrica sol·licitada sempre que esta es desenvolupe amb les previsions del projecte, de l'Estudi d'Impacte Ambiental, i la resta de documentació que consta en l'expedient i amb les condicions de l'apartat segon que en la part resolutiva de la present resolució s'exposaran.
Vist l'escrit i la documentació presentada per Iberdrola Distribución Eléctrica, SAU, amb data 6 de novembre de 2009 davant del Servici Territorial d'Energia d'Alacant, acompanyat de l'annex de modificació del projecte de la línia elèctrica a 132 kV, S/C, entre la ST Carrús i la ST Rocamora, motivat com s'expressa en este, per la previsió d'una repotenciació de l'eix ST Rocamora-ST Elx Sud, així com per la modificació parcial del traçat de la línia ST Rocamora-ST Carrús, a causa de la compactació de les diferents línies que discorren pel terme municipal d'Albatera en resposta a les al·legacions al traçat original per part d'eixe Ajuntament, on se sol·licita que s'atorgue l'autorització administrativa per a la instal·lació elèctrica projectada i modificada, així com per al desmantellament de les línies elèctriques sobre les quals es projecta la compactació, s'aprove l'annex de modificació al projecte, i es declare, en concret, la seua utilitat pública, i afecta els termes municipals de Crevillent, San Isidro, Albatera, Orihuela, Callosa de Segura i Granja de Rocamora, en la província d'Alacant. (ATLIRE/2009/68/03).
Al mencionat escrit s'adjunta l'annex de modificació al projecte tècnic per a l'execució de l'esmentada instal·lació, firmat pel tècnic competent i visat pel col·legi oficial corresponent amb data 23 d'octubre de 2009.
Vist que consta en l'expedient la Resolució complementària dictada per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge de 29.09.2008, per mitjà de la qual, en resposta a la consulta efectuada per la peticionària, s'estima acceptable la modificació proposada de la línia elèctrica a 132 kV, entre la ST Carrús i la ST Rocamora, consistent en la modificació del traçat a l'efecte de compactar-ho amb el de la línia Rocamora-Elx Sud en una longitud de 8,9 km, i es declara que haurà d'ajustar-se a les previsions ambientals contingudes en la Declaració d'Impacte Ambiental de 15.11.2006, per la qual es considera el projecte acceptable (expedient 214/3791-UCI), així com les condicions arreplegats en esta.
Vist que, així mateix, consta en l'expedient la Resolució complementària dictada pel mateix òrgan mediambiental assenyalat en el resultant anterior, de 30.05.2009, per mitjà de la qual, en resposta a la consulta efectuada per la peticionària, s'estima acceptable la modificació proposada de la línia elèctrica a 132 kV, entre la ST Carrús i la ST Rocamora, consistent en el canvi de la tipologia dels suports en el tram entre el suport núm. 59 i la ST Carrús, i es declara que haurà d'ajustar-se a les previsions ambientals contingudes en la Declaració d'Impacte Ambiental de 15.11.2006, per la qual es considera el projecte acceptable (expedient 214/4664-CVB), així com les condicions arreplegats en esta; i en la Resolució de 29.09.2008.
Vist que la sol·licitud continguda en l'expedient ATLIRE/2009/68/03, va ser exposada a la corresponent informació pública per mitjà d'anunci en el Butlletí Oficial de la Província d'Alacant de 4 de maig de 2010, en el Diari Oficial de la Comunitat Valenciana de 5 de març de 2010 -i la seua correcció d'errors publicada en el mateix diari oficial de 9 de març de 2010- i en el periòdic Las Provincias de 4 de març de 2010, així com en els taulers d'anuncis dels ajuntaments afectats, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
D'acord amb la documentació que hi ha a l'expedient, no s'han presentats al·legacions a la instal·lació sol·licitada.
Vist que de conformitat amb el mencionat Decret 88/2005 es va traslladar als ajuntaments afectats la separata de l'annex de modificació al projecte de la instal·lació sol·licitada, a l'efecte de prestar la seua conformitat o oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre i en l'article 72 de la Llei 16/2008 de 22 de desembre, de Mesures Fiscals, de Gestió Administrativa i Financera i d'Organització de la Generalitat, on se sol·licita l'informe sobre l'adaptació del projecte al planejament urbanístic que siga d'aplicació.
Havent transcorregut el termini conferit, no figura en l'expedient la contestació a la mencionada petició pels ajuntaments de Callosa de Segura, Crevillent, Granja de Rocamora, Orihuela i San Isidro.
- Per la seua banda, l'Ajuntament d'Albatera en el seu informe, i després de realitzar una exposició dels antecedents que es remeten a l'expedient del projecte original, descriu la modificació de la línia elèctrica ara plantejada i es destaca que millora el projecte primitiu, i s'establixen les solucions i/o les propostes apuntades per l'Ajuntament i conseqüència d'això millora en molt la solució anterior. Afig que el sòl està classificat com a no urbanitzable, i s'assenyalen els béns de domini públic municipal que pogueren estar afectats per la instal·lació i destaca la conveniència de la instal·lació de salvaocells per l'afecció mediambiental que poguera generar-se en la zona per la qual discorre la línia. Finalment conclou en síntesi el següent: 1. Que urbanísticament el sòl sobre el qual s'ha traçat la nova línia pot acollir este tipus d'infraestructures sempre que es respecte la normativa vigent quant a encreuaments i paral·lelisme amb altres instal·lacions; 2. Que la instal·lació ocasiona greus afeccions sobre el territori municipal d'Albatera, però molt menors que el primitiu, per la qual cosa es pot considerar acceptable la nova solució proposada; i 3. Que hauran de col·locar dispositius salvaocells amb una densitat de col·locació superior a com es faria si només existira avifauna, perquè en esta zona es practica l'esport de la colombicultura.
El referit informe va ser traslladat a l'empresa sol·licitant, que va expressar la seua conformitat amb este.
Vist que així mateix i d'acord amb el que establix el Decret 88/2005, de 29 d'abril, es va remetre separata de l'annex de modificació al projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:
- Comunidad de Regantes de Albatera, sense que figure en l'expedient contestació a l'efecte.
- Cooperativa Eléctrica Albaterense, sense que haja remés l'informe sol·licitat.
- Servici Territorial d'Ordenació del Territori d'Alacant, havent remés informe favorable respecte a la compatibilitat urbanística i territorial del traçat de la instal·lació projectada.
- Telefónica de España, SA, manifesta la seua conformitat amb l'obra sol·licitada.
- Red Eléctrica de España, SA, per encreuaments amb les línies a 400 kV denominades Pinilla-Rocamora, II (buit 457-458), Palmar-Rocamora, I, II (buit 414-415), i Beneixama-Rocamora (buit 155-156), en el terme municipal de Granja de Rocamora, manifesta en el seu informe que els encreuaments són reglamentaris.
- Ministeri de Foment. Demarcació de Carreteres de l'Estat. Unitat de Carreteres d'Alacant, respecte de les afeccions a la carretera N-340, Cadis i Gibraltar a Barcelona (PK 703,531) i a l'autovia A-7 (PK 728,290), en el terme municipal d'Albatera, s'ha remés l'informe favorable amb els condicionats particulars i generals que s'hi contenen.
- Conselleria de Medi Ambient, Aigua, Urbanisme i Habitatge. Direcció General del Medi Natural. Camins ramaders, i s'assenyala en el seu informe les senderes afectades, amb indicació que no hi ha suports en l'amplària legal d'estes, sense produir, per tant, ocupació i no és necessària la seua autorització.
- Diputació Provincial. Àrea de Carreteres, ha remés l'informe favorable, amb les condicions que en este s'expressen, respecte de l'afecció de les infraestructures de la seua titularitat.
- Confederació Hidrogràfica del Segura, assenyala en el seu informe que els suports núm. 42 A, núm. 49 A i núm. 58 A, per la seua ubicació, provocarien possibles afeccions a la zona de servitud, per la qual cosa s'haurà d'ampliar la distància d'estos als marges dels llits afectats en almenys una vegada i mitja l'alçària dels suports.
Vist que els informes rebuts van ser traslladats a l'empresa sol·licitant, i va mostrar la seua conformitat amb les condicions que s'expressen en estos, excepte en el remés per la Confederació Hidrogràfica del Segura, en el qual va expressar, en síntesi, el següent:
- Que respecte a la distància que es menciona en l'informe quant als tres suports ressenyats, no hi ha cap imperatiu legal pel qual els esmentats suports hagen de recular-se fins a vegada i mitja l'alçària d'estos, de conformitat amb el Reglament Tècnic de Línies Elèctriques Aèries d'Alta Tensió i de la mateixa legislació sectorial d'aplicació, concretament la Llei 29/1985, de 2 d'agost, d'Aigües, que indica que el suport núm. 42 A es troba a una distància de 5,58 m del marge del llit afectat, el suport núm. 49 A està situat a 13,31 m del marge del llit, i el suport núm. 58 A a 11,26 m, sense que hi haja cap possibilitat de modificar les seues ubicacions, perquè suposaria la modificació de tota la línia elèctrica. Tenint en compte que eixe organisme ha establit 5 metres com a zona de servitud, estos suports s'ubicarien fora d'esta afectant, això sí, la denominada zona de policia de què se sol·licitarà la corresponent autorització.
L'empresa peticionària va sol·licitar que la seua contestació fóra traslladada a la Confederació Hidrogràfica del Segura, per a, si és el cas, reconsiderar el contingut del seu informe, i s'ha remés al Servici Territorial d'Energia, sense que fins a la data s'haja rebut cap contestació.
Vist que, d'acord amb la sol·licitud, el projecte i l'annex de modificació presentats, la finalitat que es perseguix amb la construcció d'esta instal·lació és assegurar la continuïtat i qualitat en el servici davant de contingències que pogueren presentar-se en l'alimentació de l'actual ST Elx Sud, així com poder connectar subestacions en el nivell de tensió de 132 kV i altres transformacions existents en la zona.
Vist que l'annex de modificació del projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.
Vist que el Servici Territorial d'Energia d'Alacant, encarregat de la instrucció de l'expedient ha informat favorablement la sol·licitud.
Atés que l'annex de modificació del projecte té una definició i una concreció de les característiques tècniques i de traçat que garantixen la més seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar estes adequadament.
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, i la Llei 16/2008 de 22 de desembre, de Mesures Fiscals, de Gestió Administrativa i Financera i d'Organització de la Generalitat; i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'apro

\* \* \* \* \* \* \* \* va el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Autoritzar administrativament a Iberdrola Distribución Eléctrica, SAU, la construcció de la línia elèctrica a 132 kV, S/C, entre la ST Carrús i la ST Rocamora, així com el desmantellament entre els suports núm. 30 i núm. 106 i els suports núm. 33 i núm. 42 de la línia de 132 kV, S/C, ST Elx Sud-ST Rocamora, i entre els suports núm. 114 i núm. 125, de la línia de 132 kV, S/C, ST Rocamora-ST Carrús, en els termes municipals de Crevillent, San Isidro, Albatera, Orihuela, Callosa de Segura i Granja de Rocamora, en la província d'Alacant, i les característiques principals de la qual són les següents:
1. Construcció de la línia autoritzada
- Origen de la línia: suport núm. 30 de la línia elèctrica existent, S/C, Elx Sud-Rocamora.
- Final de la línia: pòrtic de la subestació transformadora de Rocamora.
- Descripció del traçat:

- Tensió nominal: 132 kV (1a categoria).
- Tipologia constructiva: aèria.
- Potència màxima que s'ha de transportar: 131,33 MVA.
- Nombre de circuits: un, i en trams de compactació, dos.
- Conductors: cables d'alumini-acer, de 281,1 mm² de secció total, tipus LA-280 (Hawk).
- Cables de terra:
· A excepció dels trams que s'han de compactar que a continuació s'assenyalen, la línia portarà un cable de terra d'acer galvanitzat i secció 50 mm².
· Actualment la comunicació entre les subestacions ST Elx Sud i ST Rocamora es realitza a través del cable integrat terra/fibra òptica instal·lat en la línia Elx Sud-Rocamora, que en els trams de compactació s'haurà de reinstal·lar amb semblants característiques a l'existent, del tipus OPGW de 80 fibres.
- Aïllament: cadena d'aïlladors de compòsit tipus U120AB132P, nivell de tensió 320 kV i longitud aïllant mínima 1.400 mm.
- Suports: metàl·lics, constituïts per perfils angulars de costats iguals galvanitzats en calent, d'acer S355J0 i S275JR. Forma troncopiramidal des de la seua base al braç inferior, així com des d'este al superior i dos pals metàl·lics en la part superior per als cables de terra.

\* \* \* \* \* \* \*


\* \* \* \* \* \* \*
- Preses de terra: sistema mixt de piques i anelles.
- Particularitats de la línia:
· En el tram entre el suport núm. 33 a núm. 41 A (nou) i entre el suport núm. 46 A (nou) a 55 A (nou), s'executarà una compactació consistent en la construcció de torres de doble circuit.
Finalitzat el muntatge del mencionat doble circuit, es desmuntaran les infraestructures antigues, línies Elx Sud-Rocamora i Rocamora-Carrús, i queden d'esta manera compactades amb dos infraestructures, l'antiga i la nova.
· En el tram entre el suport núm. 55 A i la ST Rocamora, s'executarà un nou dimensionament consistent en la construcció de suports preparats per a una posterior repotenciació, per mitjà de substitució de diagonals en el cos d'este. Es reforcen els suports existents núm. 33 de la L/Elx Sud-Rocamora, núm. T2 i núm. T5 d'entrada a la ST Rocamora, i núm. 125 de la L/Rocamora-Carrús.
· Es modifica la línia existent a 20 kV.
· Desplaçament de les posicions a l'arribada a la ST Rocamora.
· Regulació dels conductors existents en el buit des del suport núm. 113 (existent) al suport núm. 114 A (nou), i el buit entre el suport núm. 125 i el núm. 126 (existents), de la L/Rocamora-Carrús.
- Longitud total: 15.343,14 m.
2. Desmantellaments autoritzats de línies
El desmantellament inclou les operacions de senyalització, desmuntatge i recuperació, així com regeneració del sòl.
- Desmantellament línia elèctrica a 132 kV, SC, ST Elx Sud-ST Rocamora entre els suports existents núm. 30 i núm. 106, i entre els suports existents núm. 33 i núm. 42. Longitud = 3.240 m.
Els suport que s'han de desmantellar són els següents: núm. 34, núm. 34 B, núm. 35, núm. 36, núm. 37, núm. 38, núm. 39, núm. 40, núm. 41.
- Desmantellament de la línia elèctrica a 132 kV, SC, ST Rocamora-ST Carrús entre els suports existents núm. 114 i núm. 125. Longitud = 3.738 m.
Els suports que s'han de desmantellar són els següents: núm. 114 (se substituïx pel nou suport núm. 114 A), núm. 115, núm. 116, núm. 117, núm. 118, núm. 119, núm. 120, núm. 121, núm. 122, núm. 123 i núm. 124.
- Pressupost total: 3.370.934,22 euros.
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon
Aprovar l'annex de modificació del projecte firmat pel tècnic competent i visat pel col·legi oficial corresponent amb data 23 d'octubre de 2009, i se'l sotmet a les condicions següents:
1. Les obres hauran de realitzar-se d'acord amb l'annex de modificació del projecte presentat.
2. El titular de la instal·lació haurà de tindre en compte en l'execució del projecte les condicions imposades pels organismes afectats, totes estes se li van notificar oportunament i van ser acceptades.
3. Igualment resultarà necessària per a l'execució de la instal·lació, l'obtenció de l'autorització per part de la Confederació Hidrogràfica del Segura de la ubicació dels suports números 42 A, 49 A i 58 A en l'àmbit de les seues competències i respecte de l'afecció als seus béns.
En qualsevol moment, Iberdrola Distribución Eléctrica, SAU, estarà obligada a la seua presentació davant d'esta Direcció General d'Energia o davant del Servici Territorial d'Energia d'Alacant si així se li sol·licitara.
4. El termini d'execució de l'obra, inclòs el desmantellament de les línies autoritzat, serà de catorze mesos comptadorr des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del mencionat termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
5. El titular donarà compte de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, i acreditar que estar d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
6. Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
7. Condicions d'orde mediambiental arreplegades en la Declaració d'Impacte de 15 de novembre de 2006 i en les declaracions complementàries de dates 29 de setembre de 2008 i de 30 de maig de 2009.
1a Com a mesura preventiva, vista l'alta concentració d'instal·lacions de 132 kV en la zona, no s'autoritzaran noves línies d'estes característiques en simple circuit, paral·leles a l'avaluada o amb inici i final coincidents amb els d'esta.
2a Es procedirà a l'arreplegada i convenient gestió de totes les restes d'obres que s'hagen generat (terres, material elèctric, etc.).
3a Es restauraran a les seues condicions inicials totes les àrees que s'hagen vist alterades per les obres, minimitzant l'afecció als cultius.
4a S'haurà de disposar de l'informe establit en l'article 11 de la Llei 4/98, d'11 de juny. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar-ho immediatament a la Conselleria de Cultura, Educació i Esport, així com a adoptar les mesures que s'establisquen en el mencionat informe.
5a Dels resultats del programa de vigilància ambiental s'emetran informes que quedaran a la disposició de les autoritats competents que ho sol·liciten.
6a Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental competent en avaluació d'impacte ambiental que establirà, si procedix, l'aplicació de noves mesures correctores.
7a D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.
Tercer
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 22 de novembre de 2010.- El director general d'Energia: Antonio Cejalvo Lapeña.